สวนดุสิตโพล ระบุ รัฐบาลแห่งชาติ ไม่น่าเกิดขึ้น
วันที่ 16 ก.ย. 60 จากที่ นายพิชัย รัตตกุล อดีตหัวหน้าพรรคประชาธิปัตย์ ออกมาเสนอให้จัดตั้ง รัฐบาลแห่งชาติ โดยให้ 3 พรรคดัง เพื่อไทย, ประชาธิปัตย์ และภูมิใจไทย ร่วมกับทหาร ตั้งรัฐบาลเพื่อหวังให้เกิดความปรองดอง เนื่องจากเห็นว่า หากทหารตั้งรัฐบาลฝ่ายเดียวหลังเลือกตั้ง คงไม่มีทางเกิดความปรองดอง หรือทำให้เศรษฐกิจดีขึ้นแน่นอน เพื่อสะท้อนความคิดเห็นของประชาชน สวนดุสิตโพล มหาวิทยาลัยสวนดุสิต ได้สำรวจความคิดเห็นของประชาชนทั่วประเทศ จำนวนทั้งสิ้น 1,140 คน ระหว่างวันที่ 11-15 กันยายน 2560 สรุปผลได้ ดังนี้ ,1. ประชาชนคิดอย่างไร? กรณีที่นายพิชัย รัตตกุล อดีตหัวหน้าพรรคประชาธิปัตย์ ออกมาเสนอ  รัฐบาลแห่งชาติ โดยให้พรรคเพื่อไทย ประชาธิปัตย์ ภูมิใจไทย ร่วมกับทหารตั้งรัฐบาล, อันดับ 1  หากทำได้จริง อาจทำให้บ้านเมืองสงบ ไม่แตกแยก  71.05% ,อันดับ 2  เป็นไปได้ยาก ไม่เหมาะกับสภาพการเมืองไทย  68.95% ,อันดับ 3  ควรจัดการเลือกตั้ง และให้ประชาชนตัดสินใจด้วยตนเอง  63.16% ,อันดับ 4  เป็นเพียงแนวคิด ยังไม่รู้ว่าจะทำได้จริงหรือไม่  54.21%, อันดับ 5  ไม่เป็นประชาธิปไตย ผูกขาดอำนาจ  50.79%,2. ประชาชนคิดว่าเป็นไปได้หรือไม่ที่พรรคเพื่อไทย ประชาธิปัตย์ ภูมิใจไทย จะร่วมกับทหารตั้งรัฐบาล, อันดับ 1  ไม่น่าจะเป็นไปได้  48.42% เพราะจุดยืน แนวความคิด ลักษณะการทำงาน แตกต่างกันอย่างสิ้นเชิง หากรวมกันจริง ทหารก็คงเป็นผู้นำ แต่ละพรรคมีความขัดแย้งรุนแรง ฯลฯ  ,อันดับ 2  ไม่แน่ใจ  33.16% เพราะยังไม่เห็นแนวทางที่ชัดเจน เป็นเพียงการแสดงความคิดเห็นทางการเมือง ขึ้นอยู่กับกฎหมายกำหนด ฯลฯ ,อันดับ 3  น่าจะเป็นไปได้  18.42% เพราะเป็นทางออกที่ดี เสริมสร้างความปรองดอง ลดปัญหาความขัดแย้ง ทุกฝ่ายได้มีโอกาสทำงานเพื่อบ้านเมือง ฯลฯ,3. ประชาชนเห็นด้วยหรือไม่ กับการออกมาเสนอให้มี รัฐบาลแห่งชาติ ,อันดับ 1  ไม่เห็นด้วย  42.80% เพราะไม่เป็นไปตามหลักประชาธิปไตย ควรให้ประชาชนเป็นผู้ตัดสินใจ อาจทำให้ขาดการตรวจสอบ มีเรื่องผลประโยชน์เข้ามาเกี่ยวข้อง ไม่เหมาะสมกับสภาพการเมืองไทย ฯลฯ  ,อันดับ 2  เห็นด้วย  30.79% เพราะอาจช่วยลดความขัดแย้ง สร้างความปรองดอง รัฐบาลทำงานได้รวดเร็วขึ้น ทุกฝ่ายได้ทำงานร่วมกัน ฯลฯ  ,อันดับ 3  ไม่แน่ใจ  26.41% เพราะยังไม่รู้ข้อดีข้อเสีย ไม่รู้ว่าจะมีผลอย่างไร เคยได้ยินมาก่อนหน้านี้แต่ก็ไม่มีความคืบหน้าใดๆ ฯลฯ,4. รัฐบาลควรทำอย่างไร? เพื่อให้เกิดความปรองดอง ,อันดับ 1  รับฟังความคิดเห็นจากทุกฝ่าย และนำไปปรับใช้ในการทำงาน  82.89% ,อันดับ 2  การบังคับใช้กฎหมายอย่างโปร่งใส ยุติธรรม  77.37% ,อันดับ 3  แก้ปัญหาเศรษฐกิจให้ดีขึ้น มีผลงานเป็นรูปธรรม  74.47% ,อันดับ 4  รณรงค์ กระตุ้น ให้ทุกคนตระหนักถึงความสามัคคี  69.47% ,อันดับ 5  ทำงานตามโรดแม็ป จัดการเลือกตั้ง  56.32%
สวนดุสิตโพล มหาวิทยาลัยสวนดุสิต ได้สำรวจความคิดเห็นของประชาชนทั่วประเทศ จำนวนทั้งสิ้น 1,140 คน กรณีอดีตหัวหน้าพรรคประชาธิปัตย์ ออกมาเสนอให้จัดตั้ง รัฐบาลแห่งชาติ โดยให้ 3 พรรคดัง ร่วมกับทหารตั้งรัฐบาล
รัฐบาลแห่งชาติ,พิชัย รัตตกุล,สวนดุสิตโพล,ความปรองดอง,มหาวิทยาลัยสวนดุสิต